open-index/open-wikipedia-markdown huggingface dataset:
ჯუმა მეჩეთი (განჯა)

**ჯუმა მეჩეთი განჯაში** () — მეჩეთი, რომელიც განლაგებულია განჯის ცენტრში. იგი აშენებულია 1606 წელს შეიჰ  ბაჰა ად დინის პროექტის მიხედვით. ასევე მას ხშირად  „შაჰ აბასის მეჩეთსაც“ უწოდებენ (), ვინაიდან იგი იქნა აღმართული შაჰ აბას I,  შაჰ-აბას დიდად წოდებულის მმართველობის ხანაში.

1776 წელს მეჩეთის შენობას მიუშენეს ორი მინარეთი. მეჩეთი აღმართულია განჯისთვის დამახასიათებელი წითელი აგურით.  მეჩეთთან დიდი ხნის განმავლობაში არსებობდა მედრესე, რომელშიც კალიგრაფიას ასწავლიდა ცნობილი აზერბაიჯანელი პოეტი და მეცნიერი მირზა შაფი ვაზეჰი.

2008 წელს მეჩეთი კაპიტალურად იქნა რესტავრირებული. სარემონტო სამუშაოების მსვლელობის დროს აღმოჩენილი იქნა  ძველი მეფის რუსეთის ფულადი ბანკნოტები, რომელნიც კონვერტში იყო ჩადებული. ამ აღმოჩენის შედეგად გაკეთდა დასკვნა, რომ ბოლოს ეს მეჩეთი გარესტავრირდა 1910 წელს, და არა  XVIII საუკუნის ბოლოს ჯავად ხანის მმართველობის დროს, როგორც ვარაუდობდნენ აქამდე.

## სქოლიო
## რესურსები ინტერნეტში
კატეგორია:აზერბაიჯანის მეჩეთები
ები კელი

**ები კელი ფოსტერი** (; დ. 15 იანვარი, 1811 — გ. 4 იანვარი, 1887) — ამერიკელი აბოლიციონისტი და 1830 წლიდან 1870 წლამდე რადიკალურ სოციალური რეფორმატორი. იგი იყო გავლენიანი ამერიკული მონობის წინააღმდეგ საზოგადოების საქველმოქმედო აქციების, კომიტეტისა და ლექციების ორგანიზატორი, სადაც იგი ახლოს მუშაობდა უილიამ ლოიდ გარისონთან და სხვა რადიკალებთან ერთად. იგი ცოლად გაყვა აბოლიციონისტსა და ლექტორს სტეფენ საიმონდს ფოსტერს. ისინი ორივენი მუშაობდნენ ქალთა თანასწორობისა და აფრო-ამერიკელი მონებისთვის.

მისი ყოფილი სახლი თავისუფალი ფერმა ვურსესტერში, მასაჩუსეტსი, აღნიშნულია ეროვნულ ისტორიულ ღირსშესანიშნაობად.

## მემკვიდრეობა
თავისუფლების ფერმა ვორსესტერში, მასაჩუსეტსი, ები კელისა და სტეფენ საიმონდს ფოსტერის სახლი აღნიშნულია ეროვნულ ისტორიულ ღირსშესანიშნაობად, აბოლიციონიზმში მათი წვლილის აღსანიშნავად. ეს არის კერძო საკუთრება და არ არის გახსნილი ვიზიტორებისთვის.

ების სახლი, ქალთა თავშესაფარი, რომელიც გაიხსნა ვორსესტერში 1976 წელს, სახელი მის პატივსაცემად დაერქვა.

2011 წელს იგი შეიყვანეს ეროვნულ ქალთა დიდების დარბაზში.

ები კელი ფოსტერის საჯარო სკოლა, K-12 სკოლა ვორსესტერში, მასაჩუსეტსი, რომელიც 1998 წელს გაიხსნა სახელი მის პატივსაცემად დაერქვა.

## იხილეთ აგრეთვე
*სამოქალაქო უფლებების დამცველთა სია

## ლიტერატურა
* 
* 
* Pease, Jane, William Pease.  "Foster, Abby Kelley."  American National Biography.  Feb. 2000 .
* 
* 

## რესურსები ინტერნეტში
* ვორსესტერის ქალთა ისტორიული პროექტი:
** Abby Kelley Foster Timeline
** Stephen Symonds Foster 
** "Angels and Infidels" 
* Liberty Farm , ეროვნულ-ისტორიული ღირსშესანიშნაობა, ები კელი ფოსტერის თავდაპირველი სახლი, ეროვნული პარკის სერვისი

## სქოლიო
კატეგორია:დაბადებული 15 იანვარი
კატეგორია:დაბადებული 1811
კატეგორია:გარდაცვლილი 4 იანვარი
კატეგორია:გარდაცვლილი 1887
კატეგორია:ამერიკელი აბოლიციონისტები
კატეგორია:ამერიკელი ქალთა უფლებების აქტივისტები
კატეგორია:ამერიკელი სუფრაჟისტები
ჯუმა მეჩეთი (ილისუ)

**ჯუმა მეჩეთი** (), რომელიც ასევე ცნობილია, როგორც „ულუ მეჩეთი“ () — საპარასკევო მეჩეთია, რომელიც განლაგებულ; ია ილისუს დასახლებაში აზერბაიჯანის კახის რაიონში. აშენებულია XVIII საუკუნეში. აზერბაიჯანის მინისტრთა კაბინეტის ისტორიული და კულტურული ძეგლების შესახებ განკარგულების თანახმად, იგი არის ეროვნული მნიშვნელობის არქიტექტურული ძეგლი. მეჩეთი განლეგებულია ილისუს ცენტრში — მთავარ მოედანზე და მას გააჩნია დიდი მნიშვნელობა ქალაქდაგეგმარებისათვის. მეჩეთის არქიტექტურულ-სივრცული სტრუქტურა განპირობებულია ადგილობრივი კლიმატით, მასალებით და მშენებლობის ხერხებით. მეჩეთი წარმპოადგენს მოგრძო მართკუთხედს 13 × 26 მმ. მთავარი კომპოზიციური ღერძით ჩრდილოეთი - სამხრეთი.

## სქოლიო
## რესურსები ინტერნეტში
კატეგორია:აზერბაიჯანის მეჩეთები
კატეგორია:აზერბაიჯანის ღირსშესანიშნაობები
დირი ბაბას მავზოლეუმი

**დირი ბაბას მავზოლეუმი** () — შეიჰ დირი ბაბას მავზოლეუმი, რომელიც განლაგებულია აზერბაიჯანის ქალაქ გობუსტანი.

## არქიტექტურა
დირი ბაბას მავზოლეუმის შესახებ აღწერილია კ. დე ბრუინის და ა. ოლეარის, ასევე ბ. დორნის ნამუშევრებში. მავზოლეუმი აღმართულია მაღალოი კლდის წვერვალზე. თვითონ ნაგებობა ორ სართულიანია. პირველ სართულზე განლაგებულია დარბაზი, რომელიც გადახურულია გუმბათით, რომელშიც შესაძლებელია შესვლა პატარა რვაკუთხა გუმბათიანი მისაღებიდან. სფერისებული გუმბათი წაწვეტებულია გვირგვინისებური ფორმით, რომელიც მორთულია მცენარისებური ორნამენტებით.
ერთ-ერთ მათგანზე არის ამოტვიფრული თარიღი - 1402 წელი, ასევე ხუროთმოძღვრის სახელის ნაწილი - „... უსტად ჰაჯის შვილი“. ამ ადგილთან დაკავშირებულია უამრავი თქმულება და მითი. დირი ბაბა მორთულია ასაწყობი მოზაიკით, ეფექტური წარწერით, რომელიც გამოტვიფრა კალიგრაფმა, სახელით „დერვიშმა“.

შემახიდან ბაქოს მიმავალ გზაზე, სოფელ მარაზაში, არის უნიკალური ძეგლი - ორსართულიანი XV საუკუნის მეჩეთ-მავზოლეუმი „დირი - ბაბას „ სახელწოდებით, რომელიც განლაგებულია ძველი სასაფლაოს გასწვრივ. დიდი ხნის განმავლობაში ადგილობრივი მკვიდრნი ჰყვებოდნენ, რომ აქ დაკრძალულია და გაუხრწნელად არის შენახული წმინდანი დირი-ბაბა. ამ ადგილთან დაკავშირებულია უამრავი მისტიური თქმულება. ამიტომაც, XVII საუკუნიდან აქ უამრავი მომლოცველი და ტურისტი სტუმრობს აქაურობას. ამ ნაგებობის უნიკალურობა ის არის, რომ ხუროთმოძღვარმა თითქოს და კლდეში ჩასვა იგი. თითქოსდა მავზოლეუმი ცაშია დაკიდებული. აკლდამა თავისი არქიტექტურით გახფრთოვანებს. უსწორ-მასწორო კლდის ფონზე, აკლდამის ნათელი და პრიალა კედლები საზეიმოდ გამოიყოფა. აღსანიშნავია, რომ ნაგებობასი მთავარ სართულად ითვკლება მეორე სართული. დარბაზის წინ მოწყობილია პატარა შესასვლელი, რომელიც გადახურულია რვაკუთხა გუმბათით, სადაც ფეხზე იხდიდნენ შემსვლელები. მისაღებიდან არის გასასვლელი ნახევრად ჩაბნელებულ კიბეზე, რომელიც გამოკვეთილია კლდეში და მიემართება მეორე სართულზე სადაც არის განლაგებული თვით საფლავი. დარბაზი 15 მ² სიდიდისაა. იგი გადახურულია სფერისებური გუმბათით. კედელზე ამიოტვიფრულია წარწერა, რომელშიც მოხსენსბულია შირვანშაჰ შეიჰ იბრაჰიმ I. სართულებ ჰყოფა დეკორატიული იარუსი წარწერით, რომელიც თითქოს და გარს არტყამს ნაგებობას. მავზოლეუმი უშუალოდ ებჯინება კლდეს, რომეშიც გამოკვეთილია წმინდანის დაკრძალვის ადგილი. აქეთ ასევე მოდის ვიწრო გასასვლელი ჩრდილოეთის კედლიდან.

დირი - ბაბას არქიტექტურა ჰარმონიულად ერწყმის შენობას, მწვანე ხეებისა და კლდის პეიზაჟს. მავზოლეუმის შენობა არის შირვანის არქიტექტურული სკოლის შედევრი, ხელოვნების მშვენიერი ნაწარმოები, ძველი ხელოსნების მშვენიერი ქმნილება. ძეგლს იცავს სახელმწიფო.

„დირი - ბაბას“ აკლდამის შემქმნელის სრული სახელი ვერ შენარჩუნდა, დარჩა მხოლოდ მისი სახელის ფრაგმენტი „... უსტა ჰაჯის შვილი“ და მშენებლობის თარიღი. – 1402 წელი. 

მავზოლეუმი ნახსენები აქვს გერმანელ მოგზაურს ადამ ოლეარიუსი.

## რესურსები ინტერნეტში
## სქოლიო
კატეგორია:აზერბაიჯანის მავზოლეუმები
ზედა ქარავან-სარაი

**ზედა ქარავან-სარაი** () — XVII საუკუნის ისტორიული ძეგლი, რომელიც მდებარეობს აზერბაიჯანში, ქალაქ შაქიში. ქარავან-სარაის ნაწილი გამოიყენება სასტუმროს სახითაც.

## ისტორიული ცნობები
შუა საუკუნეებში ვაჭრობის სწრაფმა განვითარებამ მნიშვნელოვნად გაზარდა იმ დროს აზერბაიჯანის ტერიტორიაზე არსებული ქარავან-სარაიების როლი და ხელი შეუწყო ახლების მშენებლობას. ძირითადად ქარავან-სარაიებს აშენებდნენ ციხესიმაგრის სახით ერთი ჭიშკრით, რომლებიც საშიშროების შემთხვევაში ხდებოდნენ შეუხწევადნი.

შაქიში არსებული ქარავან-სარაიებიდან ჩვენს დრომდე შემორჩა მხოლოდ ორი. მათ ეწოდებათ „იუხარი“ და „აშაღი“ ქარავან-სარაიები, რაც აზერბაიჯანულიდან თარგმანში ნიშნავს „ზედა“ და „ქვედა“ ქარავან-სარაიებს. ეს ქარავან-სარაიები აშენდა XVII საუკუნეში. ზედა და ქვედა ქარავან-სარაიები აშენებულია ადგილობრივი ხელოსნების მიერ. თავისი დიდი ზომებით და კეთილმოწყობილობით არიან ყველაზე დიდები ამიერკავკასიაში. 

1988 წლიდან ზედა ქარავან-სარაი გამოიყენება როგორც სასტუმრო კომპლექსი ტურისტებისათვის, ქალაქის სტუმრებისათვისა და ადგილობრივი მოსახლეობისათვის. კომპლექსის ტერიტორიაზე ფუნქციონირებს ეროვნული სამზარეულოს რესტორანი 100 კაცზე. საერთაშორისო სტანდარტების მიხედვით სასტუმროში ფუნქციონირებს ასევე ლუქს ნომრები. 

## არქიტექტურა
ქარავან-სარაის გააჩნია მართკუთხედის ფორმა დიდი შიდა ეზოთი, რომლის ცენტრშიც მდებარეობს აუზი. ქარავან-სარაის საერთო ფართი შეადგენს 6000 მ². ცენტრალური სავაჭრო ქუჩის მხრიდან შენობის სიმაღლე შეადგენს 14 მეტრს, ხოლო უკანა მხარის - 8 მეტრს. აქ 300 ოთახზე მეტია.

ქარავან-სარაის ფასადი გადაჰყურებს გურჯანჩაის მდინარის ნაპირს. მდიდრულად დეკორირებული ძირითადი შემოსასვლელი თაღი განლაგებულია შენობის კუთხეში, მესამე სართულის დონეზე, რაც დაკავშირებულია მდინარის რელიეფთან. მშენებლებმა კვიანურად გამოიყენეს დაქანება ნაგებობის არქიტექტურაში.

ძირითადი ფასადის სიბრტყე დანაწევრებულია ჰორიზონტალური სარტყელებით. ქვედა სარტყელის სიმაღლე შეადგენს ორი სართულს. იგი დამუშავებულია ორფერიანი ფანჯრებით, რომელნიც შემჯდარია თაღისებურად. ზედა სართულების ფანჯრების თაღები და შენობის თაღები ერთმანეთში შერწყმულნი არიან და ხაზს უსვამენ შენობის საერთო კომპლექსს.

შიდა ეზოს სივრცე გადაწყვეტილია უბრალოდ. ყველა შენობებს გააჩნიათ სხვადასხვა ზომის გადახურვა. ეზოს ლოჯები, აუზები (ჰოუზები) და მწვანე ნარგავები ჩამჯდარია საერთო ნაგებობის საერთო კომპოზიციაში. სახედრებისათვის გათვალისწინებული იყო საჭირო რაოდენობის დასაბმელები და წყლის ავზები.

## რესურსები ინტერნეტში
## სქოლიო
კატეგორია:აზერბაიჯანის არქიტექტურა
კატეგორია:აზერბაიჯანის შენობა-ნაგებობები
ჯუმა მეჩეთი (ორდუბადი)

მინი|ჯუმა მეჩეთი
**ჯუმა მეჩეთი** () — XVII საუკუნის ჯუმა მეჩეთი, რომელიც განლაგებულია აზერბაიჯანის ქალაქ ორდუბადის ცენტრში.

მეჩეთს გარშემო გააჩნია მცირე ზომის ეზო, განლაგებულია მაღლობზე და შორიდან კარგად ჩანს. მეჩეთის კარიბჭე მორთულია მწვანე და მომწვანო-მოცისფრო მინანქრით. მეჩეთის მთავარ შესასვლელში, აღმოსავლეთის მხრიდან, გაკეთებულია წარწერა, რომელშიც მოხსენებულია შაჰ აბას I, 1016 წლებში (1607/8). მისმა ვაზირმა ჰატემბეგ ორდუბადელმა, რომელიც ატარებდა „ეტიმად - ად - დოუელის“ წოდებას, 1607/1608 წწ. მოახერხა მიეღო საგადასახადო იმუნიტეტი — „მაუფი“ ქალაქ ორდუბადისათვის, რაზეც მოწმობს, შაჰის ბრძანება, რომელიც გამოკვეთილია ჯუმა — მეთესის შესასვლელზე.

Ordubad şəhər Cümə məscidi (arxadan görünüş).JPG|
Ordubad şəhər Cümə məscidi ( Şah Abbasın fərmanı olan qapı tərəf).JPG|

## ლიტერატურა
* Фараджев А. С. Ордубад. Историко-экономический очерк. — Б.: Азербайджанской государственное издательство, 1970.

## რესურსები ინტერნეტში
კატეგორია:აზერბაიჯანის მეჩეთები
კატეგორია:აზერბაიჯანის ღირსშესანიშნაობები
მონაკოს პრინცი

**მონაკოს პრინცი ან პრინცესა** — სახელმწიფოს მონარქისა და მმართველის ტიტული მონაკოში. ამ ტიტულის მატარებლები არიან გრიმალდების საგვარეულოდან. მონაკოს მონარქი აბსოლუტური უფლებებით სარგებლობს, ამტკიცებს და ათავისუფლებს თანამდებობებიდან მინისტრებსა და სხვა სახელმწიფო მოხელეებს, ასევე შეუძლია დაითხოვოს და ხელახლა მოიწვიოს პარლამენტი. ეს თანამდებობა ამჟამად პრინც ალბერ  II-ის ხელშია. მისი მემკვიდრე არის თავისი ვაჟი, ჟაკი.

## სქოლიო
კატეგორია:მონარქები
კატეგორია:წოდებები
ფაჰრუდინ აჰმედი

**ფაჰრუდინ აჰმედი ** (; დ. 1 მაისი, 1940) — ბანგლადეშელი ეკონომისტი, პოლიტიკოსი, ბანგლადეშის პრემიერ-მინისტრი 2007–2009 წლებში. 2001 წლიდან 2005 წლამდე განაგებდა ქვეყნის მთავარ საბანკო დაწესებულებას — „ბანგლადეშის ბანკს“. ფაჰრუდინ აჰმედი ერთ-ერთი წარმატებული ბანგლადეშელი მეწარმეა. დამთავრებული აქვს დაკასა და „პრინსტონის“ უნივერსიტეტების ეკონომიკური ფაკულტეტები. 2009 წელს პრემიერ-მინისტრის პოსტის დატოვების შემდეგ დაასრულა პოლიტიკური კარიერა და გადაბარგდა აშშ-ში, სადაც დღემდე ცხოვრობს.

## სქოლიო
კატეგორია:დაბადებული 1 მაისი 
კატეგორია:დაბადებული 1940
კატეგორია:ბანგლადეშელი პოლიტიკოსები
კატეგორია:ბანგლადეშელი ეკონომისტები
კატეგორია:ბანგლადეშის პრემიერ-მინისტრები
კატეგორია:ცოცხალი ადამიანები
ტომბუქტუს რეგიონი

**ტომბუქტუს რეგიონი** () — რეგიონი მალიში.
* ადმინისტრაციული ცენტრი — ქალაქი ტომბუქტუ.
* რეგიონის სხვა დიდი ქალაქები — გუნდამი, გურმა-რარუსი, ნიაფუნკე.
* ფართობი — 496 611 კმ², მოსახლეობა — 674 793 ადამიანი (2009 წელი).

## გეოგრაფია 
აღმოსავლეთიდან რეგიონი ესაზღვრება კიდალის და გაოს რეგიონებს, სამხრეთიდან მოპტის რეგიონს, დასავლეთიდან და ჩრდილო-დასავლეთიდან მავრიტანიას, ჩრდილო-აღმოსავლეთიდან ალჟირს, სამხრეთ-აღმოსავლეთიდან ბურკინა-ფასოს.

ფართობის მიხედვით მალის რეგიონებს შორის ტომბუქტუს რეგიონი ყველაზე უფრო დიდია.

რეგიონში მდებარეობს რამდენიმე ტბა (ტინ-დაულიმი, ორაი-ტიგირიკორა).

## ადმინისტრაციული დაყოფა 
thumb|right|300px|ტომბუქტუს რეგიონის ადმინისტრაციული რუკა.
ტომბუქტუს რეგიონის ადმინისტრაციული თვალსაზრისით დაყოფილია 5 ოლქად:

## სქოლიო
კატეგორია:მალის რეგიონები
გაოს რეგიონი

**გაოს რეგიონი** () — რეგიონი მალიში.
* ადმინისტრაციული ცენტრი — ქალაქი გაო.
* ფართობი — 170 572 კმ², მოსახლეობა — 542 304 ადამიანი (2009 წელი).

## გეოგრაფია 
გაოს რეგიონს დასავლეთიდან ესაზღვრება ტომბუქტუს რეგიონი, ჩრდილოეთიდან კიდალის რეგიონი, აღმოსავლეთიდან და სამხრეთიდან ნიგერი, სამხრეთ-აღმოსავლეთიდან ბურკინა-ფასო.

რეგიონის მთავარი წყლის არტერიაა მდინარე ნიგერი.

## მოსახლეობა 
გაოს რეგიონში სახლობს სონგაის, ბობოს, ტუარეგების და ბამბარას ხალხი.

## ადმინისტრაციული დაყოფა 
thumb|right|300px|გაოს რეგიონის ადმინისტრაციული რუკა
ადმინისტრაციული თვალსაზრისით გაოს რეგიონი იყოფა 4 ოლქად:

## სქოლიო
კატეგორია:მალის რეგიონები
კაესის რეგიონი

**კაესის რეგიონი** () — რეგიონი მალიში.
* ადმინისტრაციული ცენტრი — ქალაქი კაესი, რომელიც 1892 წლიდან გახდა კოლონია საფრანგეთის სუდანის დედაქალაქი.
* ფართობი — 119 743 კმ², მოსახლეობა — 1 993 615 ადამიანი (2009 წელი).

## გეოგრაფია 
[thumb|left|250px|[საჰელის ზონა კაესის რეგიონში]]
კაესის რეგიონს აღმოსავლეთიდან ესაზღვრება კულიკოროს რეგიონი, სამხრეთიდან გვინეა, დასავლეთიდან სენეგალი, ჩრდილოეთიდან მავრიტანია.

კაესის რეგიონი მდებარეობს ქვეყნის უკიდურეს სამხრეთ-დასავლეთში.

კლიმატი რეგიონში არაერთგვაროვანია. მის სამხრეთში გადაჭიმულია ნოტიო სავანები, რომელიც თანდათან გადადის საჰელის მშრალ ლანდშაფტში. კაესის რეგიონის ტერიტორიაზე მომდინარე მდინარეები ბაფინგი და ბაკოე ჩაედინება მდინარე სენეგალში.

## მოსახლეობა 
კაესის რეგიონში ძირითადად ცხოვრობენ მანდინკას, სონინკების, ფულბეს და ხასონკეს ხალხის წარმომადგენლები.

## ადმინისტრაციული დაყოფა 
thumb|right|300px|კაესის რეგიონის ადმინისტრაციული რუკა
ადმინისტრაციული თვალსაზრისით კაესის რეგიონი იყოფა 7 ოლქად:

## სქოლიო
კატეგორია:მალის რეგიონები
კიდალის რეგიონი

**კიდალის რეგიონი** () — რეგიონი მალიში.
* ადმინისტრაციული ცენტრი — ქალაქი კიდალი.
* ფართობი — 151 430 კმ², მოსახლეობა — 67 739 ადამიანი (2009 წელი).

## გეოგრაფია 
კიდალის რეგიონს სამხრეთიდან ესაზღვრება გაოს რეგიონი, დასავლეთიდან ტომბუქტუს რეგიონი, ჩრდილო-აღმოსავლეთიდან ალჟირი, აღმოსავლეთიდან ნიგერი.

კიდალის რეგიონი შეიქმნა 1991 წელს აქ მომხდარი მოსახლეობის ამბოხის შემდეგ. ბუნებრივი პირობები საკმაოდ მკაცრია, ტერიტორიის უდიდესი ნაწილი დაფარულია საჰარის უდაბნოთი. მდინარეები და მყარი საფარის მქონე ავტოგზები არარსებობს. საკმაოდ შესამჩნევია დღე-ღამის განმავლობაში არსებული ჰაერის ტემპერატურის ცვალებადობა. დღისით ტემპერატურა აღწევს +45 °C-მდე, ხოლო ღამით შეიძლება დაეცეს +12 °С-მდე.

## მოსახლეობა 
კიდალის რეგიონი ძირითადად დასახლებულია ტუარეგებით. ქალაქები — კიდალი და ტესალიტი, მაგრამ მოსახლეობის მნიშვნელოვანი ნაწილი მომთაბარეა. ადგილობრივი მოსახლეობა ძირითადად დასაქმებულია მესაქონლეობით, ვაჭრობით, კუსტარული ხელსაქმეობით.

## ადმინისტრაციული დაყოფა 
კიდალის რეგიონი ადმინისტრაციული თვალსაზრისით იყოფა 4 ოლქად, რომლებიც თავის მხრივ დაყოფილები არიან 11 კომუნად:

thumb|right|300px|კიდალის რეგიონის ადმინისტრაციული რუკა

## სქოლიო
კატეგორია:მალის რეგიონები
კულიკოროს რეგიონი

**კულიკოროს რეგიონი** () — რეგიონი მალიში.
* ადმინისტრაციული ცენტრი — ქალაქი კულიკორო.
* ფართობი — 95 848 კმ², მოსახლეობა — 2 422 108 ადამიანი (2009 წელი).

## გეოგრაფია 
thumb|left|300px|სიბის შემოგარენი
კულიკოროს რეგიონს დასავლეთიდან ესაზღვრება კაესის რეგიონი, აღმოსავლეთიდან სეგუს რეგიონი, სამხრეთიდან სიკასოს რეგიონი, ჩრდილოეთიდან მავრიტანია, სამხრეთ-დასავლეთიდან გვინეა. ასევე რეგიონის ანკლავია დედაქალაქის ადმინისტრაციული რაიონი ბამაკო.

კულიკოროს რეგიონი მდებარეობს მალის სამხრეთ-დასავლეთ ნაწილში.

კულიკოროს რეგიონში მიედინებიან მდინარეები ნიგერი, ბაულე, სანკარანი, ბაოგე, ბანი, ბაფინგი. რეგიონის სამხრეთ ნაწილში ჭარბობენ ნოტიო სავანები, ჩრდილოეთით ტიპიურია საჰელის ზონის ლანდშაფტი.

## მოსახლეობა 
კულიკოროს რეგიონის მოსახლეობას წარმოადგენს ბამბარას, მანდინკას და სომონოს ხალხი.

## ადმინისტრაციული დაყოფა 
thumb|right|300px|კულიკოროს რეგიონის ადმინისტრაციული რუკა
ადმინისტრაციული თვალსაზრისით კულიკოროს რეგიონი იყოფა 7 ოლქად:

## სქოლიო
კატეგორია:მალის რეგიონები
სეგუს რეგიონი

**სეგუს რეგიონი** () — რეგიონი მალიში.
* ადმინისტრაციული ცენტრი — ქალაქი სეგუ.
* ფართობი — 64 821 კმ², მოსახლეობა — 2 338 349 ადამიანი (2009 წელი).

## გეოგრაფია 
thumb|left|175px|მარკალის კაშხალი
სეგუს რეგიონს აღმოსავლეთიდან ესაზღვრება ესაზღვრება მოპტის რეგიონი, სამხრეთიდან სიკასოს რეგიონი, დასავლეთით კულიკოროს რეგიონი, ჩრდილოეთით მავრიტანია, სამხრეთ-აღმოსავლეთით ბურკინა-ფასო.

სეგუს რეგიონი მდებარეობს მალის სამხრეთ ნაწილში. რეგიონის ტერიტორიაზე მიედინება მდინარე ნიგერი, ქალაქ მარკალის რაიონში აშენებულია ჰიდროელექტროსადგური.

რეგიონის ყველაზე უფრო მსხვილი ქალაქებია — ნამპალარი და ნიონო.

## ისტორია 
XVIII საუკუნეში რეგიონის ტერიტორია შედიოდა მალის ტერიტორიაზე შექმნილ ბამბარას ხალხის იმპერიაში.

## ადმინისტრაციული დაყოფა 
thumb|right|300px|სეგუს რეგიონის ადმინისტრაციული რუკა
ადმინისტრაციული თვალსაზრისით სეგუს რეგიონი იყოფა 7 ოლქად, რომლებიც თავის მხრივ დაყოფილია 118 კომუნად:

## სქოლიო
კატეგორია:მალის რეგიონები
საქართველოს სახელმწიფო გადატრიალების მცდელობა (1920)

**საქართველოს სახელმწიფო გადატრიალების მცდელობა (1920)** — ქართველი ბოლშევიკების წამოწყება, რომლებსაც სურდათ საქართველოს დემოკრატიული რესპუბლიკის მთავრობის დამხობა და ძალაუფლების ხელში ჩაგდება. მეზობელ აზერბაიჯანში მოქმედი ბოლშევიკების XI წითელი არმიის იმედით, ბოლშევიკებმა 3 მაისს, საქართველოს დედაქალაქ ტფილისში, სამხედრო სკოლასა და სამთავრობო უწყებებზე კონტროლის დამყარება სცადეს. საქართველოს დემოკრატიული რესპუბლიკის ხელისუფლებამ, თბილისში ამბოხის ჩახშობის შემდეგ, წარმატებით შეაჩერა აზერბაიჯანი-საქართველოს საზღვარზე რუსული ჯარის წინსვლა. საქართველოს წინააღმდეგობამ და პოლონეთთან მძიმე ომმა შეაფერხა ბოლშევიკთა გეგმების განხორციელება, შედეგად, საბჭოთა რუსეთმა დროებით გადადო საქართველოს გასაბჭოების გეგმა და აღიარა საქართველოს დემოკრატიული რესპუბლიკა, როგორც დამოუკიდებელი ქვეყანა მოსკოვის 7 მაისის ხელშეკრულებით.

## წინარეისტორია 
1917 წლის რუსეთის რევოლუციის შემდეგ, ქართველმა ბოლშევიკებმა საქართველოში ხელისუფლების თავიანთი კონტროლის ქვეშ მოქცევა ვერ მოახერხეს, ისინი იძულებული გახდნენ რევოლუციურ რუსეთში გადასულიყვნენ საიდანაც იატაკქვეშა საქმიანობით ხელმძღვანელობდნენ მოვლენებს, რომლის მიზანიც იყო ტიფლისში მოქმედი მენშევიკური მთავრობის დამხობა. ბოლშევიკებმა 1918-1919 წლებში, რამდენიმეჯერ სცადეს გლეხების რევოლუციის მოწყობა, რაც ყოველ ჯერზე წარუმატებელი იყო, თუმცა მალევე დაიწყო მზადება ფართომასშტაბიანი აჯანყებისთვის. გამოსვლის დასასრულს ჟორდანიამ განაცხადა, რომ საქართველო, მხოლოდ იმ შემთხვევაში დაესხმევა თავს წითელ არმიას, თუ ეს ქვეყნის დამოუკიდებლობის შესანარჩუნებლად იქნება საჭირო.

## სასაზღვრო შეტაკებები 
წითელი არმიის საქართველო-აზერბაიჯანის საზღვრამდე მიღწევის შემდეგ, არმია კვლავ განაგრძობდა სვლას და შეიჭრა საქართველოს კონტროლირებად ტერიტორიაზე, როგორც ჩანს, ორჯონიკიძის პირადი ინიციატივით. ტიფლისში აჯანყების წარმატებით ჩახშობის შემდეგ, საქართველოს მთავრობამ აზერბაიჯანთან საზღვარზე სამხედრო ძალის კონცენტრირება მოახდინა და კონტრშეტევით წითელი არმიის ნაწილები უკუაგდო საქართველოს ტერიტორიიდან. რუსეთის ხელისუფლება ცდილობდა, რომ ამ ბრძოლისთვის ადგილობრივი კონფლიქტის სახე მიეცა. პოლონეთთან განახლებული საომარი მოქმედებების ფონზე, საბჭოელებმა დაასკვნეს, რომ ამ პირობებში მეორე ფრონტის გახსნა ადვილი არ იქნებოდა და საქართველოს ოკუპაცია ძალიან ძვირი დაჯდებოდა. ლენინმა გადაწყვიტა დაეწყო მოლაპარაკებები, რისთვისაც ქართული დელეგაცია მოსკოვში აპრილის ბოლოს ჩავიდა, შეჭრის დაწყებიდან რამდენიმე დღით ადრე. 1920 წლის 7 მაისს, რუსეთმა და საქართველომ ორმხრივი აღიარების შესახებ ხელშეკრულებას ხელი მოაწერეს.

## იხილეთ აგრეთვე
* საქართველოს დემოკრატიული რესპუბლიკა
* 1920 წლის მოსკოვის ხელშეკრულება

## სქოლიო
კატეგორია:სახელმწიფო გადატრიალებები საქართველოში‎
კატეგორია:საქართველოს დემოკრატიული რესპუბლიკის ისტორია
სიკასოს რეგიონი

**სიკასოს რეგიონი** () — რეგიონი მალიში.
* ადმინისტრაციული ცენტრი — ქალაქი სიკასო; სხვა ქალაქები — კუტიალა, ბუგუნი.
* ფართობი — 70 280 კმ², მოსახლეობა — 2 643 179 ადამიანი (2009 წელი).

## გეოგრაფია 
thumb|left|250px|ქალაქ სიკასოს ბაზარი
სიკასოს რეგიონს ჩრდილოეთიდან ესაზღვრება კულიკოროს და სეგუს რეგიონები, აღმოსავლეთიდან ბურკინა-ფასო, სამხრეთიდან კოტ-დ’ივუარი, დასავლეთიდან გვინეა.

სიკასოს რეგიონი მდებარეობს მალის უკიდურეს სამხრეთში.

## მოსახლეობა 
სიკასოს რეგიონში უპირატესად ცხოვრობენ სენუფოს, სამაგოს, ბამბარას, ფულბეს ხალხის წარმომადგენლები.

## ადმინისტრაციული დაყოფა 
thumb|right|300px|სიკასოს რეგიონის ადმინისტრაციული რუკა
ადმინისტრაციული თვალსაზრისით სიკასოს რეგიონი იყოფა 7 ოლქად:

## სქოლიო
კატეგორია:მალის რეგიონები
ლიგნინი

**ლიგნინი** ( – ხე, მერქანი) — რთული, პოლიმერული ნაერთი, რომელსაც შეიცავს ბოჭკოვანი მცენარეების უჯრედები. ლიგნინის დაგროვება უჯრედების გარსში იწვევეს უჯრედების გახევებას და ზრდის მათ მექანიკურ გამძლეობას. ფოთლოვანი ხეების მერქანში 20-30% ლიგნინი შედის, წიწვოვნებში — 50%. უმდაბლეს მცენარეებში (წყალმცენარეები, სოკოები) და ხავსებში ლიგნინი არ არის აღმოჩენილი. გახევებული უჯრედის გარსები თავისი ულტრასტრუქტურით რკინაბეტონს მოგვაგონებს. მისი მოლეკულა შედგება არომატული სპირტებისაგან. ძირითადი მონომერია კონიფერილის სპირტი. 
## თვისებები
ლიგნინი მოყვითალო-მოყავისფრო ამორფული ნივთიერებაა, წყალში და ორგანულ გამხსნელებში არ იხსნება; იღებება ფუძე საღებავებით და იძლევა ფენოლებისთვის დამახასიათებელ ფერად რეაქციებს. 
## მიღება და გამოყენება
მრეწველობაში ლიგნინს იღებენ როგორც ცელულოზის წარმოების და მცენარეულ მასალათა ჰიდროლიზის ნარჩენს. ლიგნინი მნიშვნელოვანი ქიმიური ნედლეულია. სულფატური ლიგნინი შეიძლება გამოვიყენოთ სინთეზური კაუჩუკის, კერამიკის წარმოებაში და ა.შ. ჰიდროლიზებულ ლიგნინს იყენებენ ლიგნინის ნახშირის და გააქტიურებული ნახშირის მისაღებად, ფორიანი აგურის წარმოებისას, ნიტროლიგნინის გამომუშავებისას.
## ლიგნინი მედიცინაში
მედიცინაში ლიგნინს, ანუ ხის ბამბას უწოდებენ თხელ გოფრირებულ ფირფიტებს, რომლებსაც იყენებნ ნახვევებისთვის. ღებულობენ წიწვოვანი მერქნის მექანიკური და ქიმიური დამუშავებით.
## ლიტერატურა
## რესურსები ინტერნეტში
* Tecnaro website  

კატეგორია:პოლიმერები
ბანგლადეშის ადმინისტრაციული დაყოფა

**ბანგლადეშის ადმინისტრაციული დაყოფა**
[thumb|[ბანგლადეშის ადმინისტრაციული ოლქები ე.წ. დივიზიონები]]
[thumb|[ბანგლადეშის დისტრიქტები (მუნიციპალიტეტები)]]

## ისტორია
1971 წელს დამოუკიდებლობის მოპოვებისას ქვეყანა იყოფოდა 4 ადმინისტრაციულ ერთეულად ანუ დივიზიონად:
* ჩიტაგონგი (চট্টগ্রাম Chôţţogram)
* დაკა (ঢাকা Đhaka)
* ხულნა (খুলনা Khulna)
* რაჯშაჰი (রাজশাহী Rajshahi)

1993 წელს წარმოიქმნი ბარისალის ოლქი. ის გამოეყო ხულნას ოლქს.

1998 წელს ჩიტაგონგის ოლქს გამოეყო სილჰეტის ოლქი.

2010 წელს რაჯშაჰის მიწებისაგან შეიქმნა რანგპურის ოლქი.

2015 წელს დაკას ოლქის ნაწილზე აღმოცენდა მაიმანსინგჰის ოლქი.

2015 წელს, ასევე, ბანგლადეშის პრემიერ-მინისტრმა შეიხ ჰასინამ გამოაცხადა მომავალში კიდევ ორი ოლქის შექმნის შესაძლებლობა — კომილა ჩიტაგონგის ჩრდილოეთ ნაწილისაგან და ფარიდპური დაკას ოლქის სამხრეთ ნაწილისაგან.

## რესურსები ინტერნეტში
*ბანგლადეშის ადმინისტრაციული დაყოფა 
*ბანგლადეშის პრემიერ-მინისტრის ინფორმაცია
*კომილას ოლქის შესახებ
*ბანგლაპედია ადმინისტრაციული დაყოფის შესახებ
*ბანგლადეშის ადგილობრივი ხელისუფლების გვერდი

*
მოპტის რეგიონი

**მოპტის რეგიონი** () — რეგიონი მალიში.
* ადმინისტრაციული ცენტრი — ქალაქი მოპტი.
* ფართობი — 79 017 კმ², მოსახლეობა — 2 036 209 ადამიანი (2009 წელი).

## გეოგრაფია 
[right|thumb|300px|[ჰომბორის მთა]]
მოპტის რეგიონს ჩრდილოეთიდან ესაზღვრება ტომბუქტუს რეგიონი, დასავლეთიდან სეგუს რეგიონი, სამხრეთ-აღმოსავლეთიდან ბურკინა-ფასო.

მოპტის რეგიონის ტერიტორიაზე მომდინარე მდინარე ნიგერი აქ იტოტება რამდენიმე შენაკადად და ქმნის მრავალ პატარა ტბას. თვითონ რეგიონი მდებარეობს საჰელის ზონაში. მოპტის რეგიონში ასევე მდებარეობს მალის ყველაზე უფრო მაღალი მთა — ჰომბორი.

## მოსახლეობა 
მოპტის რეგიონში ცხოვრობს დოგონების, სონგაის, ბოსოს, ფულბეს, ბამბარას ხალხი.

რეგიონის ყველაზე უფრო მსხვილი ქალაქებია — მოპტი, ჯენე, დუენტსა.

## ადმინისტრაციული დაყოფა 
ადმინისტრაციული თვალსაზრისით მოპტის რეგიონი იყოფა 8 ოლქად:
thumb|right|300px|მოპტის რეგიონის ადმინისტრაციული რუკა

## ეკონომიკა 
მოპტის რეგიონი ХХ საუკუნის 1970-იან — 1980-იან წლებში აფრიკული გვალვების დაწყებამდე იყო სასოფლო-სამეურნეო პროდუქციისა და საკვები პროდუქტების (ბრინჯი, თევზი, პირუტყვი) მსხვილი მწარმოებელი და ექსპორტიორი. დღეისათვის რეგიონი იძულებულია შემოიტანოს საკვები პროდუქტები.

## ღირსშესანიშნაობები 
მალის მოპტის რეგიონი ტურისტული დანიშნულების ერთ-ერთი რეგიონია დასავლეთ აფრიკაში. აქ დასათვალიერებლად მდებარეობენ ისეთი ობიექტები, რომლებიც მიეკუთვნებიან იუნესკოს მსოფლიო მემკვიდრეობის ძეგლებს: ბანდიაგარას ესკარპები და ჯენეს დიდი მეჩეთი.

## სქოლიო
კატეგორია:მალის რეგიონები
კონკაკაფი

**კონკაკაფი** () — საფეხბურთო კონფედერაცია, რომელიც აკონტროლებს ფეხბურთს ჩრდილოეთ და ცენტრალურ ამერიკაში და კარიბის ზღვის აუზის ქვეყნებში. ამ რეგიონებში შემავალი ქვეყნების გარდა, კონფედერაციაში, ასევე გაწევრიანებულია სამი სამხრეთ ამერიკული ქვეყანა: გაიანა, სურინამი და გვიანა. კონკაკაფის მოვალეობაა   
თავისი წევრებისთვის სხვადასხვა საკლუბო და სანაკრებო ტურნირების გამართვა და ორგანიზება.

კონფედერაცია დაარსდა 1961 წლის 18 დეკემბერს, მეხიკოში, ჩრდილოეთ და ცენტრალური ამერიკის კონფედერაციების შერწყმის შედეგად. კონკაკაფი ფიფას წევრია. მისი წევრი ქვეყნების ნაკრებებიდან მექსიკის ნაკრები არის ერთადერთი, რომელმაც შეძლო ფიფას მიერ ორგანიზებულ ოფიციალურ სანაკრებო ტურნირში გამარჯვება (1999 წლის კონფედერაციის თასი). კონფედერაციის შტაბ-ბინა მდებარეობს ნიუ-იორკში, ამერიკის შეერთებულ შტატებში

## რესურსები ინტერნეტში
* 
* 

 

კატეგორია:საერთაშორისო საფეხბურთო ორგანიზაციები

კატეგორია:ორგანიზაციები ანბანის მიხედვით
რენიე III

**რენიე III გრიმალდი** (დ. 31 მაისი, 1923 — გ. 6 აპრილი, 2005) — მონაკოს მე-12 პრინცი და აბსოლუტური მმართველი 1949-2005 წლებში, პრინცესა შარლოტა გრიმალდისა და პიერ პოლინიაკის ვაჟი.

1949 წელს გარდაიცვალა მისი პაპა, პრინცი ლუი II. მონაკოს სამეფო ტახტი მემკვიდრეობით დედამისს, შარლოტა გრიმალდის ერგო, მაგრამ მან უარი თქვა ძალაუფლებაზე თავისი ვაჟის სასარგებლოდ. რენიემ მონაკოს მართვას წარმატებით გაართვა თავი. 1950 წელს დააფუძნა საფოსტო მუზეუმი, რომელშიც დღემდე ინახება მონაკოს ლორდებისა და პრინცების სახელობის მონეტები. მისი ხანგრძლივი მმართველობის პერიოდში ქვეყანა ეკონომიკურად საგრძნობლად გაძლიერდა და გრიმალდები ერთ-ერთ უმდიდრეს სამეფო ოჯახად იქცნენ. 

1956 წელს რენიე III-მ იქორწინა ამერიკელ მსახიობ, გრეის კელიზე, რომელთანაც შეეძინა 2 ქალიშვილი და 1 ვაჟი, მონაკოს ამჟამინდელი პრინცი, ალბერ II.

## რესურსები ინტერნეტში 
*მონაკოს პრინცის სასახლე ოფიციალურ საიტზე
*პრინცი რენიე III 
*მონტე-კარლოს სამეფო სასახლე 

კატეგორია:მონაკოს პრინცები
კატეგორია:მილიარდერები
კატეგორია:დაბადებული 1923
კატეგორია:დაბადებული 31 მაისი
კატეგორია:გარდაცვლილი 2005
კატეგორია:გარდაცვლილი 6 აპრილი
მოროზოვსკი

**მოროზოვსკი** () — რაიონული დაქვემდებარების ქალაქი რუსეთში, როსტოვის ოლქში. მოროზოვსკის რაიონისა და მოროზოვსკის საქალაქო დასახლების ადმინისტრაციული ცენტრი. დაარსდა 1910 წელს, ქალაქის სტატუსი მიიღო - 1941 წელს. ქალაქის მოსახლეობა 2016 წლის მონაცემებით შეადგენს 25 830 კაცს.

## გეოგრაფია 
ქალაქი მოროზოვსკი მდებარეობს როსტოვის ოლქის ჩრდილო-აღმოსავლეთ ნაწილში დონი-დონეცკის დაბლობის საზღვრებში, მდინარე ბისტრაიის ზემო დინებაში. ზღვის დონიდან საშუალო მდებარეობაა 73 მეტრი. ქალაქის დიდი ნაწილი მდებარეობს მდინარის მარცხენა ნაპირზე. ქალაქის რაიონში გავრცელებულია შავმიწა ნიადგები.

საავტომობილო გზით ქალაქ დონის როსტოვიდან დაშორებულია 250 კმ-ით, უახლოეს ქალაქ ციმლიანსკიდან კი 88 კილომეტრში მდებარეობს. 

კიოპენის კლიმატის კლასიფიკაციის მიხედვით მოროზოვსკის კლიმატი ნოტიო კონტინენტალურია ცხელი ზაფხულით და ზომიერად ცივი ზამთრით, ხოლო აპისოვის კლიმატის კლასიფიკაციის მიხედვით ქალაქი მდებარეობს ზომიერად კონტინენტალური კლიმატის ზონაში. 

უკვე 1911 წლისათვის სტანიცაში მოითვლიდნენ 300 ახალ კომლს. ქალაქი გაათავისუფლეს 1943 წლის 5 იანვარს ვოროშილოვგრადის ოპერაციის ფარგლებში. 1984 წლის 19 სექტემბერს მოროზოვსკის რელიგიურმა საზოგადოებამ შეიძინა დაუსრულებელი სახლი სტანიცის მცხოვრებ ბორის ლიზენკოსაგან, რათა აეშენებინათ მოროზოვსკის საქლაქო აღმასკომის 1984 წლის 20 სექტემბრის № 211 გადაწყვეტილებით დანგრეული ტაძარი. ეკლესიის მოწყობის შემდეგ ეზოში აშენდა კელიები, სამზარეულო და სამეურნეო შენობა.  1989 წლის 15 სექტემბერს როსტოვისა და ნოვოცერკასკის მიტროპოლიტმა ვლადიმირმა  ეკლესია აკურთხა ღვთისმშობლის  კვართის სახელზე. მოგვიანებით ეკლესიასთან შეიქმნა საკვირაო სკოლა. 

### ძეგლები 
* საბჭოთა არმიის დაღუპული გმირების ძეგლი
* რკინიგზის სადგურთან დგას ორთქმავლის ძეგლი.
* მემორიალური ხაჩქარი, რომელიც ეძღვნება სომხეთა გენოციდს.
* ჩინეთის ბატალიონის წითელარმიელთა მემორიალი, რომლებიც ეხმარებოდნენ ბოლშევიკებს მოროზოვსკში კომუნიზმის დამყარებაში.
* ფაშისტის მსხვერპლთა მემორიალი
* ფაშისტურ გერმანიაზე გამარჯვების 40 წლისთავის მემორიალი
* ცხელი წერტილის მებრძოლთა მემორიალი.

## ლიტერატურა
* ФГУП «Южное Аэрогеодезическое Предприятие» Атлас Ростовская область Города, 2007.
* Краснознамённый Киевский. Очерки истории Краснознамённого Киевского военного округа (1919-1979). Издание второе, исправленное и дополненное. Киев, издательство политической литературы Украины, 1979.
* Военный энциклопедический словарь. М., Военное издательство, 1984. 
* Справочник «Освобождение городов: Справочник по освобождению городов в период Великой Отечественной войны 1941-1945». М. Л. Дударенко, Ю. Г. Перечнев, В. Т. Елисеев и др. М.: Воениздат, 1985. 598 с.

## რესურსები ინტერნეტში
* Сайт администрация Морозовского района 
* Городской сайт "проМорозовск" 
* Морозовск в энциклопедии «Мой город»
* Морозовск (город)
* Справочник "Освобождение городов: Справочник по освобождению городов в период Великой Отечественной войны 1941-1945" / М. Л. Дударенко, Ю. Г. Перечнев, В. Т. Елисеев и др. М.: Воениздат, 1985. 598 с.
* Сайт РККА. 
* Сайт Кавалерийские корпуса РККА. 
* Карманный атлас СССР 1939 года. Главное управление геодезии и картографии при СНК СССР. ЛЕНИНГРАД 1939.

## სქოლიო
კატეგორია:როსტოვის ოლქის ქალაქები
ვანგა (სამეფო)

**ვანგას სამეფო** — ანტიკური, გვიან ვედური პერიოდის საზღვაოსნო ტალასოკრატია ინდოეთის სუბკონტინენტზე. ქვეყნის საზღვრებს დასავლეთით, ჩრდილოეთით და აღმოსავლეთით წარმოადგენდა მდინარეები პადმა და ბჰაგირატჰი, ხოლო სამხრეთით ბენგალის ყურე. მისი მეზობელი ქვეყნები იყო: სუჰმა, ანგა, პუნდრავარდჰანა, სამატატა და ჰარიკელა.

## იხილეთ აგრეთვე 
*მაჰაჯანაპადები

## ლიტერატურა 
*მაჰაბჰარატა, ვიასა ინგლისურად თარგმნა კისარი მოჰან ანგულიმ.

კატეგორია:ბანგლადეშის ისტორია
ჰაიბერი (სტადიონი)

„**ჰაიბერი**“  —  საფეხბურთო სტადიონი ლონდონში, დიდ ბრიტანეთში, ფუნქციონირებდა 1913 წლის 6 სექტემბრიდან 2006 წლის 7 მაისამდე. ამ პერიონდში სტადიონი იყო საფეხბურთო კლუბ „არსენალის“ საშინაო არენა. გარდა ამისა, „ჰაიბერიზე“ ასევე თამაშობდა ინგლისის საფეხბურთო ნაკრებს.

## სქოლიო
კატეგორია:არსენალი ლონდონი
კატეგორია:ოლიმპიური სტადიონები
კატეგორია:ინგლისის საფეხბურთო სტადიონები
შევარდენი (მრავალმნიშვნელოვანი)

**შევარდენი** შეიძლება იყოს:

*შევარდენი (სტადიონი) — სპორტული სტადიონი თბილისში
*შევარდენი-1906 თბილისი (საფეხბურთო კლუბი) — ყოფილი საფეხბურთო კლუბი საქართველოში
*შევარდენი (ყაზბეგის მუნიციპალიტეტი) — სოფელი ყაზბეგის მუნიციპალიტეტში

## იხილეთ აგრეთვე
*შავარდენი
*შავარდენი (გვარი)
ბორჯომის ხეობის ხანძარი (2017)

მინი|270პქ|ბორჯომის ხეობა
ხანძარი ბორჯომის ხეობაში 2017 წლის 20 აგვისტოს, დღის მეორე ნახევარში დაბა წაღვერთან დაიწყო. პირველადი ინფორმაციით, ცეცხლი მთაზე ტყის მასივს ეკიდა. საღამოსკენ, ქარის და კლიმატური პირობების გამო, ხანძარი გაძლიერდა. აღსანიშნავია, რომ ცეცხლი იმ ტერიტორიას მოეკიდა, რომელიც 2008 წელს, რუსეთ-საქართველოს ომის დროს, რუსი ოკუპანტების მიერ დამწვარ ტერიტორიას წაეკიდა. ხანძრის გავრცელებასთან ერთად, საქართველოს საგანგებო სიტუაციების მართვის სამსახურმა, სპეციალური ტექნიკა და ცოცხალი ძალის მობილიზება მოახდინა, მათ შორის ვერტმფრენისაც. 

21 აგვისტოს ცეცხლმა უკვე სოფელ დაბამდე მიაღწია, თუმცა მალევე მოხდა მისი ლოკალიზება, მათ შორის სპეციალური თხრილების მეშვეობით და ვერტმფრენების დახმარებით. აღსანიშნავია, რომ ამავე დღის დაახლოებით 6 საათიდან, ხანძრის ჩაქრობაში აზერბაიჯანის საგანგებო სიტუაციების სამინისტროს ვერტმფრენიც ჩაირთო, რომელიც ქართული მხარის მოთხოვნით ჩამოფრინდა.

21 აგვისტოს ღამის 9 საათიდან ვითარება უფრო გაუარესდა, როდესაც ქარი ამოვარდა, რამაც ცეცხლის კერების აალება გამოიწვია. ვითარებას ისიც ართულებდა, რომ ღამის სიბნელისა და კვამლის გამო, ვერც ქართული და ვერც აზერბაიჯანული ვერტმფრენი ვერ დაფრინავდა. 22 აგვისტოს ღამეს ადგილზე პრემიერ-მინისტრი გიორგი კვირიკაშვილი ჩავიდა და სხვა მინისტრებთან ერთად საგანგებო შტაბის სხდომა ჩაატარა. სხდომის დასრულების შემდეგ გადაწყდა, რომ მოსახლეობის ევაკუაციის აუცილებლობა არ დგას, ასევე მიმართეს მეზობელ ქვეყნებსა და ევროკავშირს დახმარების გაწევის მიზნით. იმავე ღამეს გაირკვა, რომ დილიდან ხანძრის ჩაქრობის ოპერაციაში ორი თურქული ვერტმფრენი  ჩაერთვება.

ამ დროისათვის, ხანძრის ჩაქრობაში შსს-ს განსაკუთრებულ დავალებათა დეპარტამენტის 550 თანამშრომელი და 5 ვერტმფრენი  მონაწილეობს. პრემიერ-მინისტრის განცხადებით, დღის ბოლომდე ხანძრის ჩაქრობაში ასევე ჩაერთვებიან მეხანძრეების ეკიპაჟი აზერბაიჯანიდან და სომხეთიდან, აგრეთვე თურქეთის პრემიერ-მინისტრის ბრძანებით, საქართველოში ჩამოვა სპეციალური თვითმფრინავი, რომელიც ხანძრის ჩაქრობაში ჩაერთვება.

ბოლო მონაცემებით, ბორჯომის ხეობაში ტყის საფარის 100 ჰექტარია დამწვარი.

27 აგვისტოს საღამოს შს მინისტრმა, გიორგი მღებრიშვილმა, ბორჯომის ხეობაში ხანძრის სრული ლიკვიდაცია დაადასტურა.

## ტექნიკის დანაკარგები 
27 აგვისტოს დილით, წყლის ავზის ავსებისას ხანძრის ჩაქრობაში მონაწილე საქართველოს შსს სასაზღვრო პოლიციის Ми-8 МТВ ტიპის ვეულმფრენმა ავარიული დაჯდომა განახორციელა წყლის ზედაპირზე. ეკიპაჟის წევრები მსუბუქი დაზიანებებით გადარჩნენ.
## სქოლიო
კატეგორია:სტიქიური უბედურებები საქართველოში
ჯეფერსონის მემორიალი

**ჯეფერსონის მემორიალი** () — აშშ-ის მესამე პრეზიდენტის, თომას ჯეფერსონისადმი მიძღვნილი მომორიალური კომპლექსი. მდებარეობს აშშ-ის დედაქალაქ ვაშინგტონში. მემორიალი დააპროექტა ჯონ პოულ რასელმა და აგებულია ნეოკლასიციზმის სტილში. მშენებლობა დაიწყო 1939 წელს და დასრულდა 1943 წელს. მოგვიანებით, 1947 წელს დაიდგა პრეზიდენტის ბრინჯაოს ქანდაკება.

მემორიალს განაგებს აშშ-ის ნაციონალური პარკების სამსახური. 2004 წელს ამერიკის არქიტექტორების ინსტიტუტმა, მემორიალს, სიაში „აშშ-ის 150 პოპულარული არქიტექტურული შენობა-ნაგებობა“ მეოთხე ადგილი მიუჩინა..

## ლიტერატურა
* Bedford, Steven McLeod, *John Russell Pope: Architect of Empire*, Rizzoli International Publications, Inc., New York, NY 1998
* Goode, James M. *The Outdoor Sculpture of Washington D.C.*, Smithsonian Institution Press, Washington D.C. 1974
* *The National Parks: Index 2001–2003*. Washington: U.S. Department of the Interior.

## რესურსები ინტერნეტში
* Nationalmall: თომას ჯეფერსონის მემორიალი 
* NPS: თომას ჯეფერსონის მემორიალი
* მემორიალის ისტორია და სასაცილო ფაქტები

## სქოლიო
კატეგორია:ძეგლები აშშ-ში
არლინგტონის ნაციონალური სასაფლაო

მინი|250პქ|არლინგტონის ნაციონალური სასაფლაოს ბეჭედი
მინი|250პქ|არლინგტონის ნაციონალური სასაფლაო
**არლინგტონის ნაციონალური სასაფლაო** () — ამერიკის სამხედრო სასაფლაო არლინგტონში, ვირჯინიის შტატში. სასაფლაოს ტერიტორიაზე დაკრძალულია სამხედროები, პრეზიდენტები, უზენაესი სასამართლოს წარმომადგენლები და ასტრონავტები. დღესდღეობით, სასაფლაოზე დაკრაძალულია 400,000-ზე მეტი ადამიანი. სასაფლაოს ფართობი შეადგენს 2.53 კმ2

დაარსდა 1865 წელს და განკუთვნილი იყო სამოქალაქო ომში დაღუპული ჯარისკაცებისთვის. ტერიტორიის ნაწილი, რაზეც განთავსებულია სასაფლაო, ჩამოართვეს გენერალ რობერტ ედვარდ ლის — სამხრეთ არმიის მთავარსარდალი სამოქალაქო ომში.

## ლიტერატურა
*
*Atkinson, Rick. *Where Valor Rests: Arlington National Cemetery.* Washington, D.C.: National Geographic Society, 2007. 
*McCaslin, Richard B. *Lee in the Shadow of Washington.* Baton Rouge: Louisiana State University Press, 2004. 
*Poole, Robert M. *On Hallowed Ground: The Story of Arlington National Cemetery.* New York, N.Y.: Bloomsbury Publishing USA, 2010. 

## რესურსები ინტერნეტში
* ოფიციალური გვერდი 
* არლინგტონის ნაციონალური სასაფლაო Find a Grave-ზე
* CWGC: არლინგტონის ნაციონალური სასაფლაო

## სქოლიო
კატეგორია:ნაციონალური სასაფლაოები
კატეგორია:აშშ-ის ნაციონალური სასაფლაოები
სამატატა

მინი|სამატატა და მისი მეზობლები 375 წელს.
**სამატატა** ან **სამატატას სამეფო** — ინდოეთის სუბკონტინენტზე ანტიკური ხანის სამეფო. მდებარეობდა მდინარე ბრაჰმაპუტრას სათავეებთან, ბენგალის სამხრეთ-აღმოსავლეთში. ის იყო გუპტას იმპერიის ვასალი.

სამატატა მაურიების იმპერიის დაშლის შედეგად წარმოიქმნა. დაახლოებით ძვ. წ. 232 წელს იმპერატოს აშოკას სიკვდილის შემდეგ. ითვლება, რომ ის სამუდრაგუპტამ 335 წელს გუპტას იმპერისა შეუერთა. ცნობილია, რომ ის VII საუკუნემდე ბუდისტი მეფეების მიერ იმარტებოდა.

რომაელი გეოგრაფი პტოლემე მას *სოუანაგოურას სამეფო*-ს უწოდებდა (დღევანდელი სონარგაონი). ორი ანტიკური ჩინელი მოგზაური თავის ჩანაწერებში ასევე მოიხსენიებს სამატატს. VII საუკუნეში ბერი ხუანზანგი მას *სან-მონ-ტატ*-ს უწოდებს და აღნიშნავს, რომ სამეფო ბუდისტური ცენტრი იყო.

## სქოლიო 
კატეგორია:ინდოეთის ისტორია
კატეგორია:ბანგლადეშის ისტორია
გუმათის ჰესი

**გუმათის ჰესი** — ორი ჰიდროელექტროსადგური საქართველოში მდინარე რიონზე, წარმოადგენენ რიონის ჰესის კასკადის ნაწილს.

* გუმათის ჰესი-1 სიმძლავრე 44 მგვტ
* გუმათის ჰესი-2 სიმძლავრე 22,5 მგვტ
პორტუ-უნიანი

**პორტუ-უნიანი** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 795 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში.

2010 წლის მონაცემებით, მოსახლეობა 33 493 ადამიანს შეადგენდა, მოსახლეობის სიმჭიდროვე 39.62 კმ²-ზე. ფართობი 845 340 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
ქართული კუპონი

**ქართული კუპონი** — საქართველოს ფულის ერთეული 1993 წლის 5 აპრილიდან 1995 წლის 2 ოქტომბრამდე. 1993 წლის 20 აგვისტოდან წარმოადგენდა გადახდის ერთადერთ კანონიერ საშუალებას საქართველოს ტერიტორიაზე. თავდაპირველად კურსი რუბლის თანაბარი იყო, სწორედ რომლის შემცვლელიც იყო ეს ვალუტა. გამოდიოდა მხოლოდ ბანკნოტები, რაოდენობით 1-დან 1 000 000 კუპონამდე (მათ შორის მეტად უცნაური ნომინალებით — 3, 3000, 30 000, 150 000 კუპონი). კუპონი ჰიპერ ინფლაციის ქვეშ ექცეოდა (678,4 % 1995 წელს) და შეცვლილი იყო ახალი ეროვნული ვალუტის მიერ — ლარი კოეფიციენტით 1 000 000 : 1.

## ბანკნოტების გალერეა 
### პირველი გამოშვება 1993 წელი 
ამ გამოშვების ბანკნოტებზე არ არის წელიწადის აღნიშვნა. სერიის მნიშვნელში ციფრი ერთია. ყველა ბანკნოტის ზომაა 105×53 მმ.

ფაილი:5 kupon lari. 1. 1993.jpg|5 კუპონი
ფაილი:10 купонов лари. 1. 1993.jpg|10 კუპონი
ფაილი:50 купонов лари. 1. 1993.jpg|50 კუპონი
ფაილი:100 купонов лари. 1. 1993.jpg|100 კუპონი
ფაილი:500 купонов лари. 1. 1993.jpg|500 კუპონი
ფაილი:1000 купонов лари. 1. 1993.jpg|1000 კუპონი
ფაილი:5000 купонов лари. 1. 1993.jpg|5000 კუპონი
ფაილი:10 000 купонов лари. 1. 1993.jpg|10&nbsp;000 კუპონი

### მეორე გამოშვება 1993 წელი
ამ გამოშვების ბანკნოტებზე არ არის წელიწადის აღნიშვნა. სერიის მნიშვნელში ციფრი ორია. ყველა ბანკნოტის ზომაა 105×53 მმ. ასევე დამატებულია გრაფიკული ელემენტები საფასურის აღმნიშვნელთან.

ფაილი:1 купон лари. 2. 1993.jpg|1 კუპონი
ფაილი:3 купона лари. 2. 1993.jpg|3 კუპონი
ფაილი:5 купонов лари. 2. 1993.jpg|5 კუპონი
ფაილი:10 купонов лари. 2. 1993.jpg|10 კუპონი
ფაილი:50 купонов лари. 2. 1993.jpg|50 კუპონი
ფაილი:100 купонов лари. 2. 1993.jpg|100 კუპონი

### მესამე გამოშვება 1993 წელი 
ამ გამოშვების ბანკნოტზე არის წელიწადის აღნიშვნა. მნიშვნელში ციფრი სამია. ბანკნოტის - 10 000 კუპონის ზომაა 105×53 მმ, დანარჩენი — 127×57 მმ.

ფაილი:10 000 купонов лари. 3. 1993.jpg|10&nbsp;000 კუპონი
ფაილი:25 000 купонов лари. 3. 1993.jpg|25&nbsp;000 კუპონი
ფაილი:50 000 купонов лари. 3. 1993.jpg|50&nbsp;000 კუპონი
ფაილი:100 000 купонов лари. 3. 1993.jpg|100&nbsp;000 კუპონი

### მეოთხე გამოშვება 1993 წელი 
ყველა ბანკნოტის ზომაა 114×55 მმ.

ფაილი:250 купонов лари. 4. 1993.jpg|250 კუპონი
ფაილი:2000 купонов лари. 4. 1993.jpg|2000 კუპონი
ფაილი:3000 купонов лари. 4. 1993.jpg|3000 კუპონი
ფაილი:20 000 купонов лари. 4. 1993.jpg|20&nbsp;000 კუპონი

### მეხუთე გამოშვება 1994 წელი 
ყველა ბანკნოტის ზომაა 114×55 მმ.

ფაილი:20 000 купонов лари. 5. 1994.jpg|20&nbsp;000 კუპონი
ფაილი:30 000 купонов лари. 5. 1994.jpg|30&nbsp;000 კუპონი
ფაილი:50 000 купонов лари. 5. 1994.jpg|50&nbsp;000 კუპონი
ფაილი:100 000 купонов лари. 5. 1994.jpg|100&nbsp;000 კუპონი
ფაილი:150 000 купонов лари. 5. 1994.jpg|150&nbsp;000 კუპონი
ფაილი:250 000 купонов лари. 5. 1994.jpg|250&nbsp;000 კუპონი
ფაილი:500 000 купонов лари. 5. 1994.jpg|500&nbsp;000 კუპონი
ფაილი:1 000 000 купонов лари. 5. 1994.jpg|1&nbsp;000&nbsp;000 კუპონი

## რესურსები ინტერნეტში 
* საქართველოს ეროვნული ბანკი
* კუპონისა და ლარის ისტორიული კურსები (1993—2000) 

## სქოლიო
კატეგორია:ფულის ერთეულები საქართველოში
კატეგორია:ფინანსები საქართველოში
კატეგორია:ვალუტები
დავაკა

**დავაკა** — სამეფო ანტიკურ ინდოეთში, მდებარეობდა დღევანდელი ასამის შტატის ტერიტორიაზე. ცნობები მის შესახებ მოდის IV საუკუნის სვეტიდან, სადაც ის გუპტას იმპერიის ერთ-ერთ სასაზღვრო სამეფოდაა მოხსენებული. ამ ქვის სვეტზე წარწერა შესრულებულია კამპურის დიალექტზე..

## ისტორია 
დავაკა IV საუკუნის ალაჰაბადის სვეტზე მოხსენებულია როგორც განაპირა სამეფო. ისტორიკოს კანაკლალ ბარუას მტკიცებით ის VI-VII საუკუნეებში მისგან დასავლეთით მდებარე სამეფო კამარუპამ შთანთქა. უფრო გვიანდელი ისტორიკოსები პური და ჩუდჰური მიიჩნევენ, რომ შერწყმა უფრო ადრე V საუკუნის პირველ ნახევარში კალიანა ვარმანის მეფობის დროს მოხდა (422-446).

## ლიტერატურა 
*
*
*

## სქოლიო 
კატეგორია:ინდოეთის ისტორია
კატეგორია:ძველი ინდოეთი
კატეგორია:აზიის ისტორიული სახელმწიფოები
ქეთევან ლოსაბერიძე

**ქეთევან ლოსაბერიძე** (დ. 1 აგვისტო, 1949, ლეყერეთი, იმერეთი — გ. 23 იანვარი, 2022) — ქართველი და საბჭოთა მშვილდოსანი. 1980 წლის ოლიმპიური ჩემპიონი, მსოფლიოსა და ევროპის ჩემპიონი. საბჭოთა კავშირის სპორტის დამსახურებული ოსტატი. მშვილდოსნობაში ოლიმპიური ოქროს პირველი და ერთადერთი მფლობელი საბჭოთა სპორტის ისტორიაში. ხალხთა მეგობრობის, ვახტანგ გორგასლის II ხარისხის და ბრწყინვალების საპრეზიდენტო ორდენების კავალერი.

## ბიოგრაფია
ქეთევან ლოსაბერიძე დაიბადა 1949 წლის 1 აგვისტოს, სოფელ ლეყერეთში, ტყიბულის რაიონში. 1970 წელს დაამთავრა ქუთაისის პედაგოგიური ინსტიტუტი. იგი იყო პირველი და ერთადერთი ევროპელი ქალი, რომელმაც ოლიმპიური ჩემპიონობა მოიპოვა მშვილდოსნობაში. 1980 წლის მოსკოვის ოლიმპიურ თამაშებზე მან ოქროს მედალი მოიპოვა. გარდა ამისა, მონაწილეობა მიიღო 1972 წლის მიუნხენის ოლიმპიადაში. მისი მიღწევები მოიცავს მსოფლიოსა და ევროპის ჩემპიონობებს, ასევე მრავალ საერთაშორისო ტურნირზე გამარჯვებებს.

სპორტული კარიერის დასრულების შემდეგ, ქეთევან ლოსაბერიძე აქტიურად იყო ჩართული სპორტის ადმინისტრირებაში. 2002–2005 წლებში იყო საქართველოს მშვილდოსნობის ეროვნული ფედერაციის პრეზიდენტი. მისი ხელმძღვანელობით ფედერაციამ მნიშვნელოვანი ნაბიჯები გადადგა სპორტის ამ სახეობის განვითარებაში საქართველოში.

1979 წელს მიენიჭა საბჭოთა კავშირის სპორტის დამსახურებული ოსტატის წოდება. დაჯილდოებულია ვახტანგ გორგასლის II ხარისხის ორდენით, ბრწყინვალების საპრეზიდენტო ორდენით (2018) და ხალხთა მეგობრობის ორდენით. 1980 წელს დასახელდა საქართველოს წლის საუკეთესო სპორტსმენად. გარდაიცვალა 2022 წლის 23 იანვარს, 72 წლის ასაკში.

## მიღწევები
* ოლიმპიური ჩემპიონი: 1980 (მოსკოვი) 
* მიუნხენის ოლიმპიური თამაშების IV ადგილოსანი: 1972 
* მსოფლიოს ჩემპიონი: 1973 (გუნდური), 1981 (გუნდური)
* ევროპის ჩემპიონი: 1972 (პირადი, გუნდური), 1978 (გუნდური), 1980 (გუნდური)
* სსრ კავშირის ჩემპიონი: 1973, 1979
* სსრ კავშირის ჩემპიონატის ბრინჯაოს მედალოსანი: 1971, 1972, 1974, 1975, 1981
* სსრ კავშირის თასის მფლობელი: 1972, 1978
* სსრ კავშირის ხალხთა სპარტაკიადის ვიცე-ჩემპიონი: 1979
* მილანის (1975, 1980), ლოძის (1976), კიოლნისა (1978) და ლვოვის (1981) საერთაშორისო ტურნირების გამარჯვებული
* საქართველოს წლის საუკეთესო სპორტსმენი (სპორტულ ჟურნალისტთა კავშირი): 1980
* სსრ კავშირის საერთაშორისო კლასის სპორტის ოსტატი: 1971
* საბჭოთა კავშირის სპორტის დამსახურებული ოსტატი: 1979

## ძირითადი შედეგები 
## პერიოდიკა 
* 
* 
* 
* რესპუბლიკაში საუკეთესონი // „ლელო“, 31 დეკემბერი, 1981, № 250 (7061), გვ. 1.

## ლიტერატურა
## რესურსები ინტერნეტში
* ქეთევან ლოსაბერიძე — ქართული სპორტი

## სქოლიო
კატეგორია:დაბადებული 1 აგვისტო
კატეგორია:დაბადებული 1949
კატეგორია:გარდაცვლილი 23 იანვარი
კატეგორია:გარდაცვლილი 2022
კატეგორია:ტყიბულის მუნიციპალიტეტში დაბადებულები
კატეგორია:ქართველი ოლიმპიური ჩემპიონები
კატეგორია:საბჭოთა კავშირის სპორტის დამსახურებული ოსტატები
კატეგორია:ქალები სპორტში
კატეგორია:ხალხთა მეგობრობის ორდენის კავალრები
კატეგორია:ბრწყინვალების საპრეზიდენტო ორდენის კავალრები
კატეგორია:ვახტანგ გორგასლის II ხარისხის ორდენის კავალრები
სამოცი გუმბათის მეჩეთი

**სამოცი გუმბათის მეჩეთი** (; *შატ გომბუჯ მოშიდ*) — მსოფლიო მემკვიდრეობის მეჩეთი ბანგლადეშში. სულთანატის პერიოდის ბანგლადეშის უდიდესი მეჩეთი. მას ინდოეთის სუბკონტინენტის ყველაზე შთამბეჭდავ ისლამურ მონუმენტს უწოდებენ.

## ისტორია 
XV საუკუნის შუა რიცხვებში ამ მიდამოებში გენერალმა იაჰან ალი ხანმა დაარსდა მუსლიმური კოლონია. შაჰ მაჰმუდის პერიოდში ის გავლენიან ქალაქად იქცა, რომელიც ცნობილია როგორც - *ხალიფალაბადი*. იაჰან ხანმა ქალაქში თორმეტი მეჩეთი ააგო. მეჩეთის მშენებლობა 1442 წელს დაიწყო და 1459 წელს დასრულდა. მეჩეთი ლოცვის გარდა ასევე გამოიყენებოდა როგორც მედრესი და საბჭო დარბაზი.

## გალერეა 

File:Front view of Shat Gombuj (Sixty dome) Mosque.jpg|წინხედი
File:Shat Gambuj Mosque (18).jpg|გვერდხედი
File:Shat Gombuj Mosque (ষাট গম্বুজ মসজিদ) 005.jpg|შესასვლელი
File:Shat Gombuj Mosque (ষাট গম্বুজ মসজিদ) 006.jpg|ინტერიერი
File:ষাট গম্বুজ মসজিদের মেহরাব ১.jpg|თაღები
File:ষাট গম্বুজ মসজিদের মেহরাব ২.jpg||თაღები
File:Sixty Dome Mosque-09.jpg||თაღები

## იხილეთ აგრეთვე 
*ბაგერჰათის მეჩეთი

## რესურსები ინტერნეტში 
* Saith Gunbad Masjid on Archnet 

## სქოლიო 
კატეგორია:ისლამური არქიტექტურა
შკოდრან მუსტაფი

**შკოდრან მუსტაფი** (; დ. 17 აპრილი, 1992, ბად-ხერსფელდი, გერმანია) — ალბანური წარმოშობის გერმანელი ფეხბურთელი. არის ლონდონის „არსენალის“ და გერმანიის ნაკრების წევრი.

## კარიერა
მუსტაფი დაიბადა ბად-ხერსფელდში, გერმანიაში, ალბანურ ოჯახში. 2006 წელს იგი შეუერთდა „ჰამბურგის“ ახალგაზრდულ გუნდს. 2009 წლის მაისში მუსტაფიმ უარყო „მანჩესტერ სიტის“ და „ნიუკასლის“ შეთავაზებები და „ევერტონთან“ გააფორმა სამწლიანი კონტრაქტი . ახალი კლუბის შემადგენლობაში შკორდანმა პირველი და ერთადერთი მატჩი ითამაშა იმავე წლის 16 დეკემბერს ევროპის ლიგის მატჩში ბორისოვის „ბატეს“ წინააღმდეგ .

2012 წლის 4 იანვარს მუსტაფი იტალიურ „სამპდორიას" შეუერთდა თავისუფალი აგენტის სტატუსით. შემდგომში მოთამაშემ განაცხადა, რომ თვითონ სთხოვა გუნდის მაშინდელ მწვრთნელს დეივიდ მოიესს უფლება დაეტოვებინა „ევერტონი“, რადგანაც  უნდოდა რომ მეტი სათამაშო დრო მიეღო . ახალ კლუბში გერმანელმა იდებიუტა იმავე წლის 26 მაისს გასვლით მატჩში „ვარეზეს“ წინააღმდეგ სერია B-ში. შემდეგი სეზონი „სამპდორიამ“ სერია A-ში დაიწყო. მუსტაფიმ თავისი კარგით გერმანიის ნაკრების მწვრთნელის, იოჰიმ ლოვის ყურადღება მიიპყრო, რის გამოც მოხვდა გერმანიის ნაკრების განაცხადში 2014 წლის მსოფლიოს ჩემპიონატზე. მანამდე შკორდანმა იდებიუტა გერმანიის ნაკრების შემადგენლობაში 13 მაისს პოლონეთის ნაკრების წინააღმდეგ. მსოფლიო ჩემპიონატზე გერმანელმა ტურნირის საწყის ორ მატჩში პორტუგალიის და განას ნაკრებების წინააღმდეგ ცვლილებაზე შემოვიდა მოედანზე, ხოლო მერვედფინალურ მატჩში ალჟირთან თამაში ძირითად შემადგენლობაში დაიწყო, თუმცა 70-ე წუთზე ტრავმა მიიღო, რის შემდეგაც ტურნირის დარჩენილი მატჩები გამოტოვა.2014 წლის 13 ივლისს ფინალში გერმანიამ არგენტინა დაამარცხა 1-0, შესაბამისად შკორდანი 22 წლის ასაკში კარიერაში პირველად  მსოფლიოს ჩემპიონი გახდა.

2014 წლის აგვისტოში მუსტაფიმ ხუთწლიანი კონტრაქტი გააფორმა ესპანურ „ვალენსიასთან“ .

2016 წლის 12 ივნისს მუსტაფიმ გაიტანა თავისი პირველი გოლი გერმანიის ნაკრების შემადგენლობაში 2016 წლის ევროპის ჩემპიონატის ფარგლებში უკრაინის ნაკრების წინააღმდეგ .

2016 წლის 30 აგვისტოს ოფიციალურად დადასტურდა მუსტაფის ტრანსფერი ლონდონის „არსენალში" . პრესის ცნობით, ტრანსფერის ღირებულება გახდა 35 მილიონი ფუნტი.პირველი მატჩი „მეთოფეების“ შემადგენლობაში შკორდანმა ჩაატარა იმავე წლის 10 სექტემბერს „საუთჰემპტონის“ წინააღმდეგ, ხოლო პირველი გოლი გაიტანა 2017 წლის 22 იანვარს „ბარნლისთან“ მატჩში. 
. 
## სტატისტიკა
## ტიტულები 
### საკლუბო 
; არსენალი
* ინგლისის ასოციაციის თასი  (1): 2016/17
* ინგლისის სუპერთასი (1): 2017

### სანაკრებო 
; გერმანია
*მსოფლიო ჩემპიონატი (1): 2014

## რესურსები ინტერნეტში
*
*

## სქოლიო
კატეგორია:დაბადებული 1992
კატეგორია:გერმანელი ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ევერტონის ფეხბურთელები
კატეგორია:სამპდორიას ფეხბურთელები
კატეგორია:ვალენსიის ფეხბურთელები
კატეგორია:ლონდონის არსენალის ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:პრემიერ ლიგის ფეხბურთელები
კატეგორია:გერმანიის ნაკრების ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 17 აპრილი
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები